วัคซีนโรคพิษสุนักขบ้าเข็มแรกฉีดแล้วเด็กมีไข้ อยากทราบว่าเข็มที่ 2 จะมีไข้ด้วยหรือเปล่าค่ะแล้วจำเป็นต้องฉีดครบทุกเข็มที่นัดไหมค่ะ
สวัสดีค่ะ ผลข้างเคียงที่อาจพบได้หลังการฉีดวัคซีนพิษสุนัขบ้า เช่น อาการปวด บวม แดง คัน เป็นตุ่มบริเวณที่ฉีด หรือมีอาการทางร่างกายอื่นๆ เช่น ปวดหัว เวียนหัว คลื่นไส้ ปวดท้อง ปวดเมื่อยกล้ามเนื้อ ปวดข้อ อ่อนเพลีย เหนื่อย เป็นต้น ส่วนอาการมีไข้ ก็สามารถพบได้ แต่มักไม่ค่อยพบ ดังนั้น อาการไข้ที่ลูกเป็นอยู่ อาจเกิดจากสาเหตุอื่นๆ ก็ได้ เช่น ไข้หวัด คออักเสบ แผลที่ถูกสัตว์กัดอักเสบติดเชื้อ เป็นต้น ดังนั้น แนะนำควรสังเกตอาการไข้ไปก่อน หากไข้สูงเกิน 38 องศาเซลเซียส และเป็นนานเกิน 2 วัน ก็ไม่น่าเกิดจากผลของยาฉีด แนะนำควรพาเด็กไปพบแพทย์เพื่อตรวจรักษาค่ะแต่หากอาการไข้ เป็นเพียงไข้ต่ำๆ และเป็นอยู่เพียง 1-2 วันแล้วหายไป ก็อาจเกิดจากผลของยาฉีดได้ ซึ่งก็ไม่ได้อันตรายอะไร แต่เมื่อฉีดเข็มต่อๆ ไป ก็อาจทำให้มีไข้เกิดขึ้นได้เช่นกัน ส่วนการดูแล ก็ให้ดูแลรักษาตามอาการ เช่น การเช็ดตัวลดไข้ การทานยาลดไข้ เช่น พาราเซตามอล เป็นต้น